นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า สิ้นปีนี้ ธนาคารจะปล่อยสินเชื่อได้ตามเป้าหมายที่คณะกรรมการธนาคาร (บอร์ด) กำหนดภายใต้วงเงิน 178,224 ล้านบาท ซึ่งล่าสุด ณ วันที่ 10 ต.ค.2560 ปล่อยสินเชื่อไปแล้ว 127,000 ล้านบาท จึงยังเหลือวงเงินที่ต้องปล่อยสินเชื่อ 51,000 ล้านบาท โดยคาดว่าในเดือน พ.ย. และเดือน ธ.ค.นี้ จะปล่อยสินเชื่อได้เดือนละ 25,000 ล้านบาทอย่างแน่นอน,ปีนี้จะปล่อยสินเชื่อได้ตามเป้าหมายแม้ในช่วงต้นปีภาวะเศรษฐกิจและตลาดบ้านจะซึมลงบ้าง แต่ส่วนใหญ่จะได้รับผลกระทบกับบ้านราคาแพง ส่วนของธนาคารเป็นบ้านรายย่อย ราคาไม่เกิน 1.5-2 ล้านบาท และในจำนวนนี้ เป็นสินเชื่อในต่างจังหวัดมากกว่า 60% ที่เหลืออีก 40% คือ กรุงเทพฯและปริมณฑล ส่วนยอดการปล่อยสินเชื่อ 9 เดือนของปีนี้ (ม.ค.-ก.ย.) ปล่อยไปแล้ว 980,000 ล้านบาท ยังเหลืออีกประมาณ 20,000 ล้านบาท ยอดสินเชื่อของธนาคารจะทะลุ 1 ล้านล้านบาท ในเดือน พ.ย.อย่างแน่นอน โดยในปีหน้า คาดว่ายอดปล่อยสินเชื่อเพิ่มขึ้น 4-5% เนื่องจากความต้องการบ้านชะลอตัว เพราะคนไทยมีบ้านเป็นคนของตนเองมากขึ้นแล้ว.
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า สิ้นปีนี้ ธนาคารจะปล่อยสินเชื่อได้ตามเป้าหมายที่คณะกรรมการธนาคาร (บอร์ด) กำหนดภายใต้วงเงิน 178,224 ล้านบาท